stanford-oval/wikipedia huggingface dataset:
Ashland-luokka

| Ashland-luokka |
| --- | --- |


Tekniset tiedot
Uppouma:  4 032 t 7 930 t (kuormattu)
Pituus:  139,52 m
Leveys:  22 m
Syväys:  4,93 m
Nopeus:  17 solmua
Miehistöä:  23 upseeria ja 267 miehistönjäsentä
Aseistus
Meritorjunta:  1 × 5"/38 DP -tykki
Ilmatorjunta:  2 × 40 mm neliputkista ilmatorjuntatykkiä 2 × 40 mm kaksiputkista ilmatorjuntatykkiä 16 × 20 mm ilmatorjuntatykkiä
Ashland-luokka oli Yhdysvaltain laivaston kahdeksan toisen maailmansodan aikana valmistetun aluksen muodostama Maihinnousualusluokka (engl. Dock-landing ship, LSD).
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Ashland | Moore Drydock Company, Oakland | 22. kesäkuuta 1942 | 21. joulukuuta 1942 | 5. kesäkuuta 1943 | poistettu palveluksesta 22. marraskuuta 1969 alusluettelosta 25. marraskuuta 1969 myyty N. W. Kennedy Ltd:lle Vancouveriin Brittiläiseen Columbiaan toukokuussa 1970 |
| USS Belle Grove | Moore Drydock Company, Oakland | 27. lokakuuta 1942 | 17. helmikuuta 1943 | 9. elokuuta 1943 | poistettu palveluksesta ja alusluettelosta 12. marraskuuta 1969 myyty N. W. Kennedy Ltd:lle Vancouveriin Brittiläiseen Columbiaan kesällä 1970 romutettavaksi |
| USS Carter Hall | Moore Drydock, Oakland |  | 4. maaliskuuta 1943 | 18. syyskuuta 1943 |  |
| USS Epping Forest | Moore Drydock, Oakland |  | 2. huhtikuuta 1943 | 11. lokakuuta 1943 |  |
| USS Gunston Hall | Moore Drydock, Oakland |  | 1. toukokuuta 1943 | 10. marraskuuta 1943 | ARA Cándido de Lasala |
| USS Lindenwald | Moore Drydock, Oakland | 22. helmikuuta 1943 | 11. kesäkuuta 1943 | 9. joulukuuta 1943 | poistettu palveluksesta 30. marraskuuta 1967 alusluettelosta 1. joulukuuta 1967 myyty 25. syyskuuta 1968 Union Minerals & Alloys Corporationille romutettavaksi |
| USS Oak Hill | Moore Drydock, Oakland | 9. maaliskuuta 1943 | 25. kesäkuuta 1943 | 5. tammikuuta 1944 |  |
| USS White Marsh | Moore Drydock, Oakland | 7. huhtikuuta 1943 | 19. heinäkuuta 1943 | 29. tammikuuta 1944 | lainattu Taiwanin laivastolle 1960 ROCS Chung Cheng (LSD-191) luovutettu Taiwanille 1977 |
Extra (Juice Leskinen)

|  Extra Juice Leskinen |
| --- | --- | --- |

Kokoelmalevyn tiedot
 Äänitetty : 1981-1988
 Julkaistu: 1989
 Formaatti: LP-levy (EXLP-2)  CD-levy (EXCD-2)   C-kasetti (EXMK-2)
 Tyylilaji: suomirock
 Kesto: 47.04
 Levy-yhtiö: Euros Records
 Levymerkki: Euros
Juice Leskisen muut kokoelmalevyt
| Parhaat 1988 |  Extra 1989 | Suosituimmat laulut 1989 |
Extra on Juice Leskisen 13. kokoelma-albumi. Se julkaistiin vuonna 1989. Albumi sisältää Leskisen kappaleita vuosilta 1981–1988.
Kappaleet

Kaikki kappaleet säveltänyt ja sanoittanut Juice Leskinen sekä sovittanut Anssi Tikanmäki, ellei toisin mainita.
Kappaleet > A-puoli

Eesti (On My Mind) – 3.29 (albumilta Boogieteorian alkeet peruskoulun ala-astetta varten, lyhyt oppimäärä (1983))
Poliisikouluun – 2.06 (albumilta Boogieteorian alkeet peruskoulun ala-astetta varten, lyhyt oppimäärä)
Paskaa – 4.31 (albumilta Yölento (1986), sov. Juice Leskinen ja Anssi Tikanmäki)
Hellurei ja Onni Gideon – 3.06 (albumilta Boogieteorian alkeet peruskoulun ala-astetta varten, lyhyt oppimäärä, alkup. Giddy Up A Ding Dong, säv. Freddie Bell ja Pep Lattanzi)
Twistin ylivoimaa – 3.26 (albumilta Dokumentti (1981), sov. Juice Leskinen)
Boogieteorian alkeet – 3.20 (albumilta Boogieteorian alkeet peruskoulun ala-astetta varten, lyhyt oppimäärä)
Kaksoiselämää – 5.07 (albumilta Yölento, sov. Juice Leskinen ja Anssi Tikanmäki)
Kappaleet > B-puoli

Rakkauden ammattilainen – 3.37 (albumilta Yölento, sov. Juice Leskinen ja Anssi Tikanmäki)
Kun rumba loppuu – 3.41 (albumilta Boogieteorian alkeet peruskoulun ala-astetta varten, lyhyt oppimäärä)
Risainen elämä – 4.43 (albumilta Boogieteorian alkeet peruskoulun ala-astetta varten, lyhyt oppimäärä)
Myrkytyksen oireet – 4.12 (albumilta Ajan henki (1981), sov. Juice Leskinen)
Minä (sunnuntailapsi) – 6.10 (albumilta Minä (1988), sov. Juice Leskinen, san. Juice Leskinen ja Julienne Hanski)
Tuotanto

Juice Leskinen - laulu ja kitarat
Seppo Välimäki - kansi
Avesta (taajama)

| Avesta |
| --- | --- |
 Ilmakuvaa Avestasta.
 Avesta
 Koordinaatit: 60°8′44″N, 16°10′6″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Avestan kunta
Pinta-ala:  
 – Maa:  13,91 km²
Väkiluku:  14 506
 – Väestötiheys:  1 042,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Avestan taajama vuoden 1990 rajauksen mukaan.
Avestassa sijaitsee maailman suurin taalainmaanhevonen.
Avesta on samannimisen Avestan kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 14 506 asukasta.
Avesta oli 1970-luvun alun kuntauudistukseen asti kaupunki.
Avestassa sijaitsee vanha Koppardalen, jonne alettiin rakentaa kupariteollisuutta jo 1636. Tästä kuparitehtaasta kehittyi yksi aikansa Euroopan suurimmista kuparitehtaista. Teollistuminen jatkui rautatehtaan rakentamisella 1874. Koppardalenissa alettiin valmistaa ruostumatonta terästäkin jo 1920-luvulla lähes ensimmäisenä maailmassa. Ruostumattomasta teräksestä kehittyi myöhemmin koko Ruotsin käyntikortti maailmalle Avesta Ab:n ansiosta. Myöhemmin Avestasta muodostettiin AvestaSheffield yrityskauppojen seurauksena sekä edelleen AvestaPolarit. Myöhemmin Outokumpu Oyj osti yrityksen kokonaan. Koppardalenissa on edelleen ruostumattomia teräksiä valmistava tehdas ja Outokumpu Oyj:n toinen tutkimuskeskus.
Avestan kunta on säilyttänyt vanhan Koppardalenin osia sekä asuinrakennusmiljöötä, joka toimii turistikohteena. Nähtävyyksinä on myös muita historiallisia kohteita ja mm. rahamuseo. Avestassa on myös maailman suurin taalainmaanhevonen, joka on 13 metriä korkea ja 67 tonnin painoinen.
Media

Paikallislehti Avesta Tidning ilmestyy kolmesti viikossa.
Väestönkehitys

| Avestan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 19 141 | 19 141 |
| 1965 | 1965 |    | 20 387 | 20 387 |
| 1970 | 1970 |    | 19 915 | 19 915 |
| 1975 | 1975 |    | 19 095 | 19 095 |
| 1980 | 1980 |    | 18 323 | 18 323 |
| 1990 | 1990 |    | 16 861 | 16 861 |
| 1995 | 1995 |    | 16 071 | 16 071 |
| 2000 | 2000 |    | 14 847 | 14 847 |
| 2005 | 2005 |    | 14 741 | 14 741 |
| 2010 | 2010 |    | 14 506 | 14 506 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Taalainmaan läänin kuntien keskustaajamat
Arvid Holm

| Arvid Holm |
| --- | --- |

Henkilötiedot
Syntynyt: 3. marraskuuta 1998 (ikä 25) Ljungby, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  97 kg
Seura
Seura (P):  Winnipeg Jets
Sarja:  NHL
Nyk. seura:  Färjestad BK (SHL)
Pelinumero:  75
Pelaajaura
Pääsarjaura:  2019–
Aik. seurat:  IF Troja-Ljungby (Ruotsi I) Karlskrona HK (SHL/Allsv.)
NHL-varaus:  167. varaus, 2017 Winnipeg Jets
Arvid Holm (s. 3. marraskuuta 1998 Ljungby, Ruotsi) on ruotsalainen jääkiekkomaalivahti, joka pelaa SHL-joukkue Färjestad BK:ssa lainalla NHL-seura Winnipeg Jetsista.
Ura

Holm on IF Troja-Ljungbyn kasvatti. Kaudella 2015–2016 hän puki seuran paidan yhteen otteluun Ruotsin kolmanneksi korkeimmalla sarjatasolla Hockeyettanissa. Kaudeksi 2016–2017 Holm siirtyi Karlskrona HK:n J20-junioreihin. Hän puki samalla kaudella myös kahteen SHL:n runkosarjaotteluun, mutta Holm jäi kuitenkin ilman peliaikaa.
Winnipeg Jets varasi Holmin kuudennella kierroksella 167. pelaajana NHL:n varaustilaisuudessa 2017. Kaudella 2017–2018 hän jatkoi Karlskronan J20-junioreissa ja puki seuran paidan kahdeksaan SHL:n runkosarjaotteluun, mutta Holm jäi kuitenkin ilman peliaikaa. Kauden päätteeksi Karlskrona putosi HockeyAllsvenskaniin, jonne Holm teki vuoden mittaisen ammattilaissopimuksen toukokuussa 2018. Hän pelasi kaudella 2018–2019 ensimmäiset miesten pelinsä ja pelasi Allsvenskanissa tulokaskautensa aikana 32 runkosarja- ja viisi SHL:n nousukarsintasarjan ottelua torjuen yhden nollapelin.
Kaudeksi 2019–2020 Holm siirtyi vuoden mittaisella sopimuksella SHL-joukkue Färjestad BK:hon. Hän lähti kauteen Markus Svenssonin aisaparina. Holm teki miesten pääsarjadebyyttinsä Mestarien liigassa 7. syyskuuta 2019 vieraissa slovakialaista HC Banská Bystricaa vastaan. Hän torjui Färjestadin 3–4-jatkoaikavoittoon päättyneessä ottelussa 31 kertaa. SHL-debyyttinsä Holm teki runkosarjan toisella kierroksella 17. syyskuuta 2019 vieraissa Skellefteå AIK:ta vastaan. Hän torjui Färjestadin 3–1-tappioon päättyneessä ottelussa 22 kertaa. SHL-uransa ensimmäisen ja kauden ainoaksi jääneen nollapelinsä Holm torjui kolmannessa ottelussaan, kotidebyytissään 5. lokakuuta 2019 IK Oskarshamnia vastaan. Färjestad voitti ottelun lopulta murskalukemin 12–0, mikä on joukkueen kaikkien aikojen suurinumeroisin voitto Elitserienissä/SHL:ssä. Holm torjui ottelussa 17 kertaa. Hän nousi kauden mittaan Färjestadin ykkösmaalivahdiksi ja pelasi tulokaskautensa aikana 31 runkosarjaottelua torjuen 20 voittoa. CHL:ssä Holm pelasi kaksi ottelua. Tammikuussa 2020 hän teki Färjestadin kanssa vuoden mittaisen jatkosopimuksen.
Kesäkuussa 2020 Holm teki kolmivuotisen NHL-tulokassopimuksen Winnipeg Jetsin kanssa. Hänen kausipalkkansa NHL:n puolella on 873 333 dollaria. Holm pelannee kauden 2020–2021 kuitenkin vielä lainalla Färjestadin SHL-joukkueessa.
Muuta

Holmin pikkuveli Vilgot pelaa maalivahtina IF Troja-Ljungbyn J18-junioreissa.
Atikamekw

Atikamekw (atikamekwiksi atikamekw iriniwok) on Kanadan Quebecissa virtaavan Saint-Maurice -joen yläjuoksun Bouclierin seudun creeintiaanien vuonna 1972 käyttöön ottama, intiaaniperinteessä ainakin jo 1600-luvulla käytetty nimitys intiaanikansasta (heimosta), joka merkitykseltään viittaa myös seudulta pyydettyyn sillisiikaan (Coregonus clupeaformis). Tätä ennen, vuodesta 1697 lähtien asukkaista oli käytetty taustaltaan epäselvää ranskankielistä nimitystä. Nykyään sanaa atikamekw käytetään sekä tästä Quebecin intiaanikansasta, että kielestä jota he puhuvat.
Atikamekw-yhteisöjä Kanadan Quebecin kartalla.
Enemmistöltään atikamekweista koostuvia intiaaniyhteisöjä ovat:
Manawan, (Lanaudièren aluekunta);
Obedjiwan, (Mauricien aluekunta);
Wemotaci, (Mauricien aluekunta) ja
Coucoucache, (enklaavi La Tuquen kaupungin sisällä Mauricien aluekunnassa, viime vuosina ei pysyvää asutusta).
Atikamekwien heimoneuvosto (ransk. Conseil de la Nation Atikamekw, CNA) kokoontuu La Tuquen kaupungissa; neuvoston päällikkönä toimii Constant Awashish.
Atikamekw (SIL-koodi: atj) on eräs algonkin-kielistä, ja sitä voidaan pitää eräänä cree-kielen murteena tai omana kielenään. Kielen rakenne muistuttaa ranskan kielen rakennetta, mutta sanasto on omaa. Atikamekwinkielinen Wikipedia toimii osaltaan välineenä intiaaniyhteisön kielen säilyttämisessä ja kehittämisessä.
Kuvia

Nitaskinan (väritetty alue) on atikamekwien perinteinen asuinalue Quebecin eteläosassa, sekä siellä sijaitsevat kolme atikamekw-reservaattia.
Manawanin kylä, erään atikamekw-yhteisön keskus.
Constant Awashish, atikamekwien neuvoston (Conseil de la Nation Atikamekw, CNA) päällikkö (2014).
Aiheesta muualla

Kuvia tai muita tiedostoja aiheesta Atikamekw Wikimedia Commonsissa
L'histoire des Atikamekw (Arkistoitu – Internet Archive), wemotaci.com (ranskaksi)
Marco Bélair-Cirino, 9.9.2014 Les Attikameks s’attaquent à l’indifférence de Québec, ledevoir.com (ranskaksi)
The Atikamekw pass declaration of sovereignty, ask "nation-to-nation" negotiation with Quebec, 10.9.2014, nationalia.info (englanniksi)
Audrey Tremblay, 26 juin 2014 Le jugement de la Cour suprême bien accueilli par la nation atikamekw (Arkistoitu – Internet Archive), lapresse.ca (ranskaksi)
Tribal Council Detail, via web.archive.org, ainc-inac.gc.ca (englanniksi)
Conseil des Atikamekw d'Opitciwan Site, opitciwan.ca
(ranskaksi)
Architect of Lies

| Architect of Lies Mercenary |
| --- | --- | --- |

Studioalbumin tiedot
 Äänitetty : 21. lokakuuta, 2007 – 12. joulukuuta, 2007
 Julkaistu: 2008
 Tuottaja(t): Jacob Hansen
 Tyylilaji: melodinen death metal, progressiivinen metal, power metal, thrash metal
 Kesto: 52.03
 Levy-yhtiö: Century Media
Mercenaryn muut julkaisut
| The Hours that Remain 2006 | Architect of Lies 2008 | Metamorphosis 2011 |
Architect of Lies on Mercenaryn viides studioalbumi, joka julkaistiin  Century Median kautta. Levy julkaistiin 25. maaliskuuta 2008. Albumi on ottanut vaikutteita thrash metalista aiemman albumin, Everblackin, tapaan.
Levyn kansitaide on Niklas Sundinin käsialaa, joka teki myös kannet yhtyeen toiseen albumiin 11 Dreams. Albumista julkaistiin perinteisen CD:n lisäksi rajoitettu erikoispainos lisäraidalla "Death Connection" ja DVD:llä varustettuna.
Kappaleet

New Desire – 4.57
Bloodsong – 4.47
Embrace the Nothing – 4.51
This Black and Endless Never – 5.40
Isolation (The Loneliness in December) – 6.03
The Endless Fall – 5.08
Death Connection – 6.00 (erikoispainoksen bonuskappale)
Black and Hollow – 4.50
Execution Style – 5.50
I Am Lies – 5.43
Public Failure Number One – 5.00
Arvostelut

Imperiumi: 6/10
Soundi:
Aiheesta muualla

Architect of Lies Discogsissa. (englanniksi)
Albumi Architect of Lies Encyclopaedia Metallum -sivustolla (englanniksi)
August Eklöf

Kauppaneuvos August Eklöf (1907). Kuvaaja Karl Emil Ståhlberg.
Fredrik August Eklöf (9. marraskuuta 1837 Tammisaari – 13. joulukuuta 1912) oli suomalainen pääasiassa Porvoon seudulla vaikuttanut kauppias ja teollisuusmies. Eklöfin vanhemmat olivat hatuntekijä Carl Johan Eklöf ja Eva Lovisa Björkbom. Hän kävi Tammisaaren ala-alkeiskoulun 1849 sekä Berliinissä 1861–1863 Nordenskiöldin kauppaopiston ja toimi kauppiaana Porvoossa vuodesta 1864 lähtien.
Eklöf oli tammisaarelaissyntyinen suurliikemies. Hän palveli nuorena Orrmanin veneveistämön konttorissa Porvoossa. Hän hankki liikemieskokemusta Saksassa ja asettui sitten 1860-luvun loppupuolella Porvooseen. Hän oli merkittävä vaikuttaja Porvoossa ja huomatuimpia puutavara-alan nimeään kantavalla yrityksellä. EEklöfillä oli suuri merkitys kotikaupunkinsa liikenneolojen kehittämisessä. Vuonna 1868 hän oli perustamassa Porvoon-Helsingin höyrylaiva-osakeyhtiötä, samoinPorvoon radan valmistuminen on lähinnä hänen ansiotaan. Eklöf tuki taloudellisesti Porvoon museon perustamista kaupungin vanhaan raatihuoneeseen ja  oli myösSuomen ensimmäisen  kansanopiston Porvoon kansanopisto perustajia ja tukijoita. Hänet nimitettiin 1867 Ruotsin-Norjan konsuliksi, Ruotsin 1905-1908. Hän sai kauppaneuvoksen arvon 1895.
Eklöf kuului vuonna 1874 käyttöönotetun yksityisen Porvoo-Kerava-rautatien perustajiin ja osakkaisiin. Hän omisti hevosenkenkätehtaan Porvoossa, höyrysahoja Porvoossa, Tolkkisissa, Hämeenlinnassa, Muroleessa, Kannuksessa ja Kuokkalassa sekä tiilitehtaan ja vuonna 1893 perustetun sulfiittiselluloosatehtaan Tolkkisissa. Eklöfin hallussa oli lisäksi 49 maa- ja metsätilaa eri puolilla Suomea. Nämä omistukset keskitettiin vuonna 1910 perustetulle Aug. Eklöf Ab -nimiselle osakeyhtiölle, ja Eklöf toimi itse yhtiön johtokunnan puheenjohtajana 1910–1912. Eklöf sai kauppaneuvoksen arvon 1895. Hänen poikansa agronomi Birger Eklöf oli yrityksen pääjohtaja isänsä jälkeen.
Eklöf oli myös Porvoon kaupunginvaltuuston jäsen vuosina 1875–1879 ja 1897–1899.
Eklöf oli naimisissa 1876–1924 Elin Sofia Arppen kanssa.
Porvoon kaupunki ja alueen osin omistava StoraEnso kehittävät Tolkkisten lakkautetun sellutehtaan ja sahan aluetta Eklöfin mukaan Augustinranta -nimiseksi yrityspuistoksi.
Aiheesta muualla

https://www.porssitieto.fi/yhtiot/lisaa/eklof.shtml
Auburn (Maine)

| Auburn |
| --- | --- |

 Auburnin kaupunki kuvassa tummansinisellä, ja viereinen kaupunki Lewiston vaaleansinisellä
Valtio:  Yhdysvallat
Osavaltio:  Maine
Piirikunta:  Androscoggin
Pinta-ala:  
 – Kokonaispinta-ala:  170,27 km²
 – Josta vettä:  16,58 km² 
Väkiluku (2020):  24 061
 – Väestötiheys:  140 as./km²
 
 https://www.auburnmaine.gov 
Infobox OKVirheellinen NIMI-arvo: 
Auburn on kaupunki Mainen osavaltiossa, Yhdysvalloissa. Sen väkiluku oli 24 061 vuonna 2020. Kaupunki toimii Androscogginin piirikunnan hallintokeskuksena. Kaupunki sijaitsee aivan Lewistonin kaupungin vieressä, ja kaupungit tunnetaankin paikallisesti nimellä ”Twin Cities”, eli kaksoskaupunkeina.
Väestö

Vuonna 2020 Auburnin 24 061 asukkaasta valkoisia oli 90,4 %, aasialaisia 1,4 %, mustia 1,3 % ja alkuperäisasukkaita 0,2 %.  Vuonna 2019 7,7 % asukkaista puhui kotonaan jotain muuta kieltä kuin englantia ja 3,1 % asukkaista oli syntynyt ulkomailla.
Kuvia kaupungista

Androscogginin piirikunnan oikeustalo.
Auburnin julkinen kirjasto.
Aiheesta muualla

Kuvia tai muita tiedostoja aiheesta Auburn (Maine) Wikimedia Commonsissa
Barbara Feldon

Barbara Feldon ja Don Adams sarjassa Salainen agentti 86 vuonna 1965.
Barbara Feldon (o.s. Barbara Hall, s. 12. maaliskuuta 1932 Bethel Park, Pennsylvania) on yhdysvaltalainen näyttelijätär ja malli. Hänet tunnetaan erityisesti Salainen agentti 86 -sarjasta (Get Smart), jossa hän näytteli CONTROL:in agenttia 99. Sarjoissa hän seikkaili agentti 86, Maxwell Smartin (Don Adams) kanssa.
Aiheesta muualla

Barbara Feldon Internet Movie Databasessa. (englanniksi)
August Enna

August Enna
August Enna (13. toukokuuta 1859 Nakskov – 3. elokuuta 1939 Kööpenhamina) oli tanskalainen säveltäjä.
Enna opiskeli lyhyesti viulunsoittoa muiden muassa Christian Schiørringin ja musiikin teoriaa Peter Rasmussenin johdolla. Muutoin hän oli itseoppinut. Jonkin aikaa Enna oli maineikkain tanskalainen oopperasäveltäjä. Ensimmäisen kerran hän nousi esiin oopperalla Heksen (1892), jota seurasivat useat muut oopperat. Enna omaksui vaikutteita Italian veristeiltä ja Richard Wagnerilta. Useat hänen oopperoistaan esitettiin Euroopan suurilla lavoilla. Niiden lisäksi hänen tuotantoonsa kuuluu muun muassa Carnegie Hallissa soitettu konsertto viululle ja orkesterille. Enna sai vuonna 1908 professorin arvon.
Ennalla oli sisilialaiset juuret. Häntä pidettiin pahansisuisena miehenä, joten musiikkipiireissä häntä alettiin vähitellen vältellä. Hänen viimeisinä vuosinaan hänen musiikkinsa poistuikin ohjelmistosta. Myöhemmin hänen teoksistaan on tehty levytyksiä.
Aiheesta muualla

IMSLP: nuotteja
Bach-kukkaterapia

Bach-kukkaterapiassa käytetään kukkauutteita, jotka valmistajan mukaan on valmistettu luonnonkukista. Yksi valmiste on niin sanottuja parantavia ominaisuuksia sisältävä luonnonlähteen vesi.
Uutteilla ei hoideta sairautta vaan ihmistä, jonka persoona ratkaisee valmisteen valinnan. Niiden on tarkoitus vahvistaa ihmistä torjumaan sairautta ja stressiä. Uutteita käytetään muuhunkin kuin pelkästään sairaustilojen hoitamiseen, esimerkiksi väsyneen, masentuneen ihmisen uskotaan toipuvan uutteiden avulla. Uutteita käytetään myös eläinten hoitoon.
Toisin kuin homeopaattiset lääkkeet Bachin uutteet valmistetaan kaikki myrkyttömistä kasveista, sillä menetelmän mukaan ”positiivinen energia” voi torjua tai neutraloida ”negatiivisen energian”. Kontrolloiduissa tutkimuksissa menetelmä ei ole osoittautunut plaseboa tehokkaammaksi.
Menetelmän perustaja on brittiläinen lääkäri Edward Bach (1886–1936), joka kehitti sen perinteisen homeopatian pohjalta. Bach valmistui lääkäriksi ja toimi alkuun lääkärinä, mutta hän siirtyi myöhemmin lontoolaiseen homeopaattiseen sairaalaan. Vuonna 1930 hän alkoi kehitellä omaa menetelmäänsä ja perusti myöhemmin erityisen terapiakeskuksen.
BAC Jet Provost

| BAC Jet Provost |
| --- | --- |
 BAC Jet Provost T.5A
Tyyppi:  suihkukoulutuskone
Alkuperämaa:   Yhdistynyt kuningaskunta
Valmistaja:  Hunting Percival, British Aircraft Corporation
Ensilento:  26. kesäkuuta 1954
Poistettu käytöstä:  1993
Valmistusmäärä:  734 
Valmistusvuodet:  1954–1967
Kehitetty mallista:  Percival P.56 Provost
Muunnelmat:  BAC Strikemaster
BAC Jet Provost, alkujaan Hunting Percival Jet Provost on brittiläinen suihkumoottorinen sotilaskoulukone. Sen P.84 (XD674) prototyyppi lensi ensilentonsa 24. kesäkuuta 1954. Konetta valmistettiin 734 kappaletta ja se oli muun muassa Yhdistyneen kuningaskunnan ilmavoimien käytössä, joka käytti mallia vuoteen 1993 asti.
Hunting Percival Aircraft Ltd kehitti Jet Provostin yksityishankkeenaan toimitiloissaan Lutonin lentokentällä. Koneen lähtökohtana oli yhtiön aiempi mäntämoottorinen Percival P.56 Provost–koulukone, josta käytettiin muun muassa siipirakenne yhdistettynä Armstrong Siddeley Viper–suihkumoottorilla varustettuun uuteen runkoon.
Konetta kehitettiin yhteistyössä RAF:n kanssa. 10 esituotantokonetta lensivät helmikuussa 1955 ja kolmen kuukauden kuluttua kolme niistä siirrettiin ilmavoimien lentokoulun käyttöön arvioitaviksi. Jet Provost omasi kuitenkin varsin kevyen asekapasiteetin, siksi siitä kehitettiinkin rynnäkköhävittäjä BAC Strikemaster.
Aiheesta muualla

Wikimedia Commonsissa on kuvia tai muita tiedostoja aiheesta .
Jet Provost
Bertalan Hock

Bertalan Hock (s. 1953 Budapest) on unkarilainen urkuri. Hän opiskeli Budapestissa ja Weimarissa. Hän aloitti vuonna 1976 työskentelyn Budan Matiaksenkirkossa, jossa valvoi urkujen rekonstruointia. Hock on esiintynyt sekä Unkarissa että ulkomailla, ja hänen soittoaan kuullaan muun muassa Naxoksen levyillä. Hänen ohjelmistoonsa kuuluu teoksia Bachista nykymusiikkiin.
Averøy

Averøy on kunta Møren ja Romsdalin läänissä Norjassa. Kunnalla on pinta-alaa 176 neliökilometriä, ja asukkaita oli 5 828 vuoden 2022 alussa. Kunnan hallinnollinen keskus on Bruhagen.
Historia

Kunta perustettiin vuonna 1964 yhdistämällä Kvernesin kunta sekä osia Kornstadin ja Bremsnesin kunnista. Nykyiset rajansa Averøy sai vuonna 1983, kun pieni asumaton Eldusøya-saari liitettiin siihen Eidestä.
Maantiede

Averøy sijaitsee kokonaan saarilla. Lähes 80 prosenttia asukkaista asuu Averøyan saarella, jossa ovat myös kunnan kaikki taajamat. Averøystä on tieyhteys tunnelia pitkin Kristiansundin kuntaan idässä ja siltaa pitkin Hustadvikan kuntaan lännessä.
Nähtävyyksiä

Kvernesin sauvakirkko on ainoa reformaation jälkeen Norjaan rakennettu sauvakirkko.
Tunnettuja henkilöitä

Aud Inger Aure (1942–2023), poliitikko
Magne Hoseth (s. 1980), jalkapalloilija
Aiheesta muualla

Kunnan kotisivu (norjaksi)
Kuvia tai muita tiedostoja aiheesta Averøy Wikimedia Commonsissa
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
Storseisundetin silta, joka yhdistää Averøyn ja Hustadvikan kunnat.